turjo4nis/wikipedia-bn-dump-20250701 huggingface dataset:
নাজিব তারাকাই

নাজিব তারাকাই (২ ফেব্রুয়ারি ১৯৯১–৬ অক্টোবর ২০২০) ছিলেন একজন আফগান ক্রিকেটার। তিনি আফগানিস্তান জাতীয় ক্রিকেট দলের হয়ে একটি একদিনে আন্তর্জাতিক এবং ১২টি টুয়েন্টি-২০ আন্তর্জাতিক ম্যাচে অংশগ্রহণ করেছেন। ২০১৪ সালে বাংলাদেশে অনুষ্ঠিত টি-২০ বিশ্বকাপের মধ্য দিয়ে নাজিবের আন্তর্জাতিক অভিষেক হয়। ঘরোয়া ক্রিকেটের প্রথম শ্রেণির ম্যাচে তার মোট রান ২ হাজারের বেশি। এছাড়া, তিনি ২০১৪ এশিয়ান গেমস ক্রিকেটে রৌপ্যপদক জয়ী আফগান দলের সদস্য ছিলেন।

ঘরোয়া কর্মজীবন
নাজিব তারাকাই ২০১১-১২ সালে টি-২০ খেলায় অভিষিক্ত হন, তিনি ফয়সাল ব্যাংক টুয়েন্টি-২০ কাপে রাওয়ালপিন্ডি র‌্যামসের বিপক্ষে আফগান চিতাহস দলের হয়ে অভিষিক্ত ম্যাচটি খেলেন। সেই প্রতিযোগিতায় তিনি চিতাহস দলের হয়ে ফয়সালাবাদ ওলভস এবং মুলতান টাইগার্সের বিপক্ষে খেলেন। এই তিনটি ম্যাচে তিনি ১৮.০০ গড়ে ৫৪ রান করেন, যার মধ্যে সর্বোচ্চ স্কোরটি ছিল এক ম্যাচে ৩৪ রান। ২০১৮ সালের সেপ্টেম্বরে, আফগানিস্তান প্রিমিয়ার লিগ টুর্নামেন্টের প্রথম সংস্করণে তিনি নানগারথ দলে জায়গা পান।

তিনি ২০১৮ আহমদ শাহ আবদালি ৪-দিনের টুর্নামেন্টে স্পিন ঘর অঞ্চল দলটির শীর্ষস্থানীয় রান সংগ্রহকারী ছিলেন, তিনি দশ ম্যাচে ৭১৯ রান করেন। এছাড়া তিনি ২০১৯ আহমদ শাহ আবদালি ৪-দিনের টুর্নামেন্টে চারটি শতকসহ পাঁচ ম্যাচে ৬৭০ রান করে প্রতিযোগিতার শীর্ষস্থানীয় রান সংগ্রহকারী হন।

আন্তর্জাতিক কর্মজীবন 
বাংলাদেশে অনুষ্ঠিত ২০১৪ আইসিসি বিশ্ব টুয়েন্টি২০'র মধ্য দিয়ে আন্তর্জাতিক ক্রিকেটে নাজিবের অভিষেক হয়। ২০১৪ সালে তিনি আফগানিস্তানের হয়ে ২টি টি-২০ ম্যাচ খেলেন।

২০১৭ সালে আয়ারল্যান্ডের বিপক্ষে অনুষ্ঠিত সিরিজের দ্বিতীয় টি-২০ ম্যাচে নাজিব ৯০ রান করেন, যা তার ব্যক্তিগত সর্বোচ্চ। তার ব্যাটিং এবং রশিদ খানের বোলিং নৈপুণ্যে আফগানিস্তান ম্যাচটিতে জয়লাভ করে এবং নাজিব ম্যান অফ দ্য ম্যাচ নির্বাচিত হন।

২০১৭ সালের ২৪ মার্চ গ্রেটার নয়ডায় আয়ারল্যান্ডের বিপক্ষে অনুষ্ঠিত সিরিজের পঞ্চম ওডিআই ম্যাচে নাজিবের ওডিআই অভিষেক ঘটে।

মৃত্যু  
২০২০ সালের ২ অক্টোবর জালাবাদে রাস্তা পার হওয়ার সময় একটি গাড়ি নাজিবকে আঘাত করলে তিনি মাথায় গুরুতর আঘাত পান। তাকে নানগারহরের নিকটস্থ হাসপাতালে নেওয়া হয় এবং পরে কোমায় থাকাকালীন অবস্থায়ই তার মাথায় একটি অস্ত্রোপচার করা হয়। এর চারদিন পর ২০২০ সালের ৬ অক্টোবর তিনি মৃত্যুবরণ করেন।

তথ্যসূত্র

বহিঃসংযোগ  
 
 

১৯৯১-এ জন্ম
২০২০-এ মৃত্যু
আফগান ক্রিকেটার
আফগানিস্তানের একদিনের আন্তর্জাতিক ক্রিকেটার
আফগানিস্তানের টুয়েন্টি২০ আন্তর্জাতিক ক্রিকেটার
এশিয়ান গেমসের ক্রিকেটে পদক বিজয়ী
এশিয়ান গেমসে রৌপ্যপদক বিজয়ী
২০১৪ এশিয়ান গেমসের ক্রিকেটার
২০১৪ এশিয়ান গেমসের পদক বিজয়ী
সড়ক দুর্ঘটনায় মৃত্যু
আফগান চিতাহজের ক্রিকেটার
বুস্ট ডিফেন্ডার্সের ক্রিকেটার
অ্যামো রিজিওনের ক্রিকেটার
স্পিন ঘর টাইগার্সের ক্রিকেটার
হার্ভি অল্টার

হার্ভি জেমস অল্টার (জন্ম ১২ ই সেপ্টেম্বর ১৯৩৫) একজন মার্কিন চিকিৎসা গবেষক, ভাইরাস বিষয়ক বিজ্ঞানী ও চিকিৎসক। তিনি ২০২০ সালে শারীরবিজ্ঞান ও চিকিৎসাবিজ্ঞানে নোবেল পুরস্কার লাভ করেন। তিনি হেপাটাইটিস সি (এক ধরনের মারাত্মক যকৃৎপ্রদাহ) সৃষ্টিকারী ভাইরাস আবিষ্কারের গবেষণার জন্য বিখ্যাত। হার্ভি জেমস মার্কিন যুক্তরাষ্ট্রের ম্যারিল্যান্ড অঙ্গরাজ্যের বেথেডা শহরে জাতীয় স্বাস্থ্য সংস্থার (এনআইএইচ) সংক্রামক রোগ বিভাগের  প্রাক্তন প্রধান এবং ওয়ারেন গ্রান্ট ম্যাগনুসন ক্লিনিকাল সেন্টারে ট্রান্সফিউশন মেডিসিন বিভাগের গবেষণার সহযোগী পরিচালক। ১৯৭০-এর দশকের মাঝামাঝি সময়ে হার্ভি জেমস এবং তার গবেষণা দলটি প্রমাণ করে যে সর্বাধিক ট্রান্সফিউশন পরবর্তী হেপাটাইটিস রোগ হেপাটাইটিস এ বা হেপাটাইটিস বি ভাইরাসের কারণে হয় না। স্বাধীনভাবে কাজ করে মার্কিন খাদ্য ও ওষুধ প্রশাসনের (ইউএস ফুড অ্যান্ড ড্রাগ অ্যাডমিনিস্ট্রেশন) বিজ্ঞানী হার্ভি জেমস এবং এডওয়ার্ড টাবর শিম্পাঞ্জিতে ট্রান্সমিশন অধ্যয়নের মাধ্যমে প্রমাণ করেছেন যে হেপাটাইটিসের একটি নতুন রূপ, প্রাথমিকভাবে "নন-এ, নন-বি হেপাটাইটিস" নামে পরিচিত এবং এটি কার্যকারক এজেন্ট সম্ভবত একটি ভাইরাস ছিলো। এই গবেষণার মাধ্যমে শেষ পর্যন্ত ১৯৮৮ সালে হেপাটাইটিস সি ভাইরাস আবিষ্কৃত হয়, যার জন্য হার্ভি অল্টার ২০২০ সালে মাইকেল হিউটন ও চার্লস এম রাইসের সাথে শরীরবিদ্যা বা চিকিৎসাবিদ্যায় নোবেল পুরস্কারে ভূষিত হন।

যে ভাইরাসের কারণে হেপাটাইটিস সি রোগের সৃষ্টি হয়, সেই ভাইরাস আবিষ্কারের গবেষণা পরিচানলার জন্য হার্ভি জেমস স্বীকৃতি পান এবং তিনি ২০০০ সালে মার্কিন যুক্তরাষ্ট্রের সরকারি জনস্বাস্থ্য পরিষেবাতে প্রাপ্ত সর্বোচ্চ বেসামরিক সম্মাননা রোগশয্যার চিকিৎসা গবেষণার জন্য লস্কর-ডিবেকে পুরস্কারে ভূষিত হন।

তথ্যসূত্র

বহিঃসংযোগ

চিকিৎসাবিজ্ঞানে নোবেল পুরস্কার বিজয়ী
মার্কিন নোবেল বিজয়ী
ইহুদি নোবেল বিজয়ী
১৯৩৫-এ জন্ম
ইহুদি মার্কিন বিজ্ঞানী
জীবিত ব্যক্তি
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মাইকেল হাউটন

মাইকেল হাউটন (জন্ম: ১৯৪১) একজন ব্রিটিশ বিজ্ঞানী এবং চিকিৎসাবিজ্ঞানে ২০২০ সালে নোবেল পুরস্কার বিজয়ী। কুই-লিম চু, জর্জ কুও এবং ড্যানিয়েল ডব্লিউ ব্র্যাডলির পাশাপাশি তিনি ১৯৮৯ সালে যৌথভাবে হেপাটাইটিস সি-এর আবিষ্কার করেন। তিনি ১৯৮৬ সালে যৌথভাবে হেপাটাইটিস ডি জিনোমের আবিষ্কার করেন। হেপাটাইটিস সি ভাইরাস (এইচসিভি) আবিষ্কারের ফলে রক্ত সরবরাহে এইচসিভি সনাক্ত করার জন্য ডায়াগনস্টিক রিএজেন্টগুলির দ্রুত বিকাশ ঘটে, যার ফলে রক্ত সঞ্চালনের মাধ্যমে এইচসিভি অর্জনের ঝুঁকি তিন জনের মধ্যে এক জন থেকে দুই মিলিয়ন ব্যক্তির মধ্যে একজনে নামিয়ে এনেছে। অনুমান করা হয় যে অ্যান্টিবডি পরীক্ষা প্রতি বছর কেবলমাত্র মার্কিন যুক্তরাষ্ট্রে কমপক্ষে ৪০,০০০ টি এবং বিশ্বব্যাপী আরও অনেক নতুন সংক্রমণ প্রতিরোধ করে।

হাউটন বর্তমানে ভাইরাসবিজ্ঞানে কানাডা এক্সিলেন্স রিসার্চ চেয়ার এবং আলবার্টা বিশ্ববিদ্যালয়ের ভাইরোলজির লি কা শিং প্রফেসর, যেখানে তিনি লি কা শিং অ্যাপ্লাইড ভাইরোলজি ইনস্টিটিউটের পরিচালক হিসাবে রয়েছেন। তিনি হার্ভে জে অল্টার ও চার্লস এম রাইসের সাথে ২০২০ সালে চিকিৎসাবিজ্ঞানে নোবেল পুরস্কারে ভূষিত হন।

প্রাথমিক জীবন ও শিক্ষা
হাউটন ১৯৪৯ সালে যুক্তরাজ্যে জন্মগ্রহণ করেন। ১৭ বছর বয়সে মাইকেল লুই পাস্তুর সম্পর্কে পড়ে অণুজীব বিজ্ঞানী হওয়ার অনুপ্রেরণা পেয়েছিলেন। মাইকেল ১৯৭২ সালে জৈবিক বিজ্ঞানের (বায়োলজিক্যাল সায়েন্স) ডিগ্রি নিয়ে পূর্ব অ্যাঙ্গলিয়া বিশ্ববিদ্যালয় থেকে স্নাতক উপাধি অর্জন করেন এবং পরবর্তীকালে ১৯৭৭ সালে কিংস কলেজ লন্ডন থেকে জৈব রসায়নে পিএইচডি শেষ করেন।

তথ্যসূত্র

বহিঃসংযোগ

চিকিৎসাবিজ্ঞানে নোবেল পুরস্কার বিজয়ী
ব্রিটিশ নোবেল বিজয়ী
১৯৪৯-এ জন্ম
জীবিত ব্যক্তি
কিংস কলেজ লন্ডনের প্রাক্তন শিক্ষার্থী
নাইটস ব্যাচেলর
চার্লস এম. রাইস

চার্লস মোয়েন রাইস (জন্ম: ২৫ শে আগস্ট ১৯৫২) হলেন একজন মার্কিন ভাইরাসবিজ্ঞানী এবং ২০২০ সালে চিকিৎসাবিজ্ঞানে নোবেল পুরস্কার বিজয়ী, যার গবেষণার প্রধান ক্ষেত্র হেপাটাইটিস সি ভাইরাস। তিনি নিউ ইয়র্ক সিটির রকাফেলার বিশ্ববিদ্যালয়ের ভাইরাসবিজ্ঞান বিভাগের অধ্যাপক। চার্লস মোইন আমেরিকান অ্যাসোসিয়েশন ফর অ্যাডভান্সমেন্ট অফ সায়েন্সের সভ্য, মার্কিন যুক্তরাষ্ট্রের জাতীয় বিজ্ঞান একাডেমির সদস্য এবং ২০০২ সাল থেকে ২০০৩ সাল পর্যন্ত আমেরিকান সোসাইটি ফর ভাইরোলজির ("মার্কিন ভাইরাসবিজ্ঞান সমিতি") সভাপতি ছিলেন। তিনি র‌্যালফ এফ ডব্লিউ বার্টেনস্লেগার ও মাইকেল জে সোফিয়ার সাথে যৌথভাবে ২০১৬  সালে ল্যাস্কার-ডিবেকি ক্লিনিকাল মেডিকেল রিসার্চ অ্যাওয়ার্ড পেয়েছিলেন। মাইকেল হাউটন এবং হার্ভি অল্টারের পাশাপাশি তিনি "হেপাটাইটিস সি ভাইরাস" আবিষ্কারের জন্য ২০২০ সালের শরীরবিজ্ঞান ও চিকিৎসাবিজ্ঞানে নোবেল পুরস্কারে ভূষিত হন।

তথ্যসূত্র

বহিঃসংযোগ

চিকিৎসাবিজ্ঞানে নোবেল পুরস্কার বিজয়ী
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
১৯৫২-এ জন্ম
জীবিত ব্যক্তি
মার্কিন নোবেল বিজয়ী
ওয়াশিংটন ইউনিভার্সিটি ইন সেন্ট লুইসের শিক্ষক
থর্স হানস হ্যানসন

থর্স হানস হ্যানসন (জন্ম ১৯৫০) একজন সুইডিশ পদার্থবিজ্ঞানী যিনি স্টকহোম বিশ্ববিদ্যালয়ে একজন তাত্ত্বিক পদার্থবিজ্ঞানী হিসেবে কাজ করছেন। তিনি নোবেল কমিটির পদার্থবিজ্ঞান অংশের একজন সদস্য যারা প্রতি বছর পদার্থবিজ্ঞানে নোবেল বিজয়ীদের কে মনোনয়ন করেন।

জীবন 
তিনি ১৯৭৯ সালে মৌলিক কণিকা (কোয়ার্ক) বিষয়ে একটি ডক্টরেট ডিগ্রিসহ গোটেনবার্গ বিশ্ববিদ্যালয় থেকে পিএইচডি ডিগ্রি লাভ করেন।  তিনি তার বিভিন্ন বই ও লেকচারের মাধ্যমে বিজ্ঞানকে জনপ্রিয় করে তোলার কাজে ব্যস্ত থাকেন।

তিনি ২০০৯ সালে বিজ্ঞানের রয়েল সুইডিশ একাডেমি এর একজন সদস্য হিসেবে নির্বাচিত হন। 

২০১৬ সালে নোবেল পুরস্কার এর সাধারণ বিবৃতিতে তিনি সকলকে এই পুরস্কার এর গুরুত্ব ও মাহাত্ম্য বুঝাতে চেষ্টা করেন।

তথ্যসূত্র 

১৯৫০-এ জন্ম
সুয়েডীয় পদার্থবিজ্ঞানী
রয়েল সুয়েডীয় বিজ্ঞান অ্যাকাডেমির সদস্য
জীবিত ব্যক্তি
ফ্যোর্স্টারের সংলক্ষণ

ফ্যোর্স্টারের সংলক্ষণ হল আর্থার কোয়েস্টলার বাধ্য হ‌‌ওয়া রোগের বাধ্যতামূলক শাস্তি দেওয়ার বিষয়টি এটি সর্বপ্রথম জার্মান স্নায়ুশল্যচিকিৎসক ওটফ্রিড ফ্যোর্স্টারের দ্বারা বর্ণিত নাম।

১৯২৯ সালে ফ্যোর্স্টার তার তৃতীয় ভেন্ট্রিকলের মধ্যে একটি টিউমার আক্রান্ত রোগীর অপারেশন করেছিলেন। মিডব্রেন এর ফাইলোজেনেটিক্যাল প্রাচীন অঞ্চলে গভীরভাবে একটি ছোট গহবর যা আবেগের উত্তেজনার সাথে ঘনিষ্টভাবে সংশ্লিষ্ট। সার্জন যখন সংবেদনশীল কাঠামোটিকে প্রভাবিত করে টিউমারটিকে চালিত করতে শুরু করেছিলেন তখন, "(সচেতন রোগী) পাকের একটি মানিক ফ্লাইটে ফেটে পড়েন। তিনি সাধারণ শব্দ সমিতিগুলো প্রদর্শন করেছিলেন। পাশাপাশি অপারেটরের প্রতিটি শব্দ ফ্লাইট অব আইডিয়ার মধ্যে প্রবেশ করে। প্রতিটি শব্দ পরবর্তী শ্বদের সাথে প্রতিধ্বনিত হচ্ছে হয়েছিল এবং সমস্ত শব্দে এসন যেনো ছুরি ও কসাইয়ের সাথে মিল ছিল। এই ভয়াবহ রসবোধ কোস্টলার উল্লেখ করেছেন। এই ভয়াবহ রসবোধে, কোস্টলার আরো উল্লেখ করেছেন যে, সমস্ত "উন্মুক্ত খুলির একজন মুখবাধা অবস্থায় অপারেশন টেবিলে পড়ে আছেন"।

আরও দেখুন
ভিৎসেলজাখ্ট‌

তথ্যসূত্র

সূত্র
 

মানসিক ও আচরণগত ব্যাধি
হাস্যরস
মামুদপুর, আরামবাগ মহকুমা

মামুদপুর''' হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ২ সমষ্টি উন্নয়ন ব্লকে অবস্থিত একটি গ্রাম।

ভূগোল  
মামুদপুর গ্রামের স্থানাঙ্ক ।

জনপরিসংখ্যান
২০১১ সালের জনগণনার তথ্য অনুযায়ী, মামুদপুর গ্রামের মোট জনসংখ্যা ২,১০৯। এর মধ্যে ১,০৭৪ জন (৫১ শতাংশ) পুরুষ এবং ১,০৩৫ জন (৪৯ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ২৩৮। মামুদপুর গ্রামের মোট শিক্ষিত জনসংখ্যা ১,২৮০ (অন্যূন ছয় বছর বয়সী জনসংখ্যার ৬৮.৪১ শতাংশ)।

সংস্কৃতি
ডেভিড জে. ম্যাককাশন তাঁর বইতে মামুমপুর গ্রামে অবস্থিত এবং সম্মুখভাগে টেরাকোটার অলংকরণে সমৃদ্ধ একটি পঞ্চরত্ন মন্দিরের কথা উল্লেখ করেছেন।

মামুদপুর চিত্রকক্ষ

তথ্যসূত্র

বহিঃসংযোগ

হুগলি জেলার গ্রাম
আন্ড্রেয়া গেজ

আন্ড্রেয়া মিয়া গেজ (জন্ম: ১৬ ই জুন ১৯৬৫) একজন মার্কিন জ্যোতির্বিজ্ঞানী এবং ইউসিএলএ-তে পদার্থবিদ্যা ও জ্যোতির্বিজ্ঞান বিভাগের অধ্যাপক। ডিসকভার ম্যাগাজিন ২০০৪ সালে নিজ নিজ ক্ষেত্রে উচ্চতর দক্ষতা প্রদর্শনকারী মার্কিন যুক্তরাষ্ট্রের শীর্ষ ২০ জন বিজ্ঞানী হিসাবে আন্ড্রেয়া মিয়াকে তালিকাভুক্ত করে। "আমাদের ছায়াপথের কেন্দ্রে একটি অতিবৃহদায়তনের আঁটসাঁট বস্তু আবিষ্কারের জন্য" ২০২০ সালে তিনি রেইনহার্ড গেনজেলের সাথে পুরস্কারের অর্ধেক অংশ ভাগাভাগি করে পদার্থবিজ্ঞানে নোবেল পুরস্কারে ভূষিত হন। বাকি অর্ধেক রজার পেনরোজকে দেওয়া হয়। আন্ড্রেয়া মিয়া হলেন পদার্থবিজ্ঞানের নোবেল পুরস্কার অর্জনকারী চতুর্থ মহিলা।

প্রাথমিক জীবন 
সুজ্যান (গেইটন) ও গিলবার্ট গেজের কন্যা আন্ড্রেয়া নিউ ইয়র্ক সিটিতে জন্মগ্রহণ করেন। তার বাবা ইতালির রোমে তিউনিসিয়া ও জার্মানির ফ্রাঙ্কফুর্টের বংশভূত এক ইহুদি পরিবারে জন্মগ্রহণ করেন। তার মা ম্যাসাচুসেট্‌সের উত্তর অ্যাটলবোরোর আইরিশ ক্যাথলিক পরিবারে জন্মগ্রহণ করেন।

আন্ড্রেয়া শিকাগোতে বেড়ে ওঠেন এবং শিকাগো বিশ্ববিদ্যালয়ের ল্যাব স্কুলে পড়াশোনা করেন। অ্যাপোলো প্রোগ্রামের মুন অবতরণগুলি তাঁকে প্রথম মহিলা নভোচারী হওয়ার জন্য অনুপ্রাণিত করে এবং তার মা তার লক্ষ্যকে সমর্থন করেন। তার সবচেয়ে প্রভাবশালী মহিলা আদর্শ বাক্তি হলেন তাঁর উচ্চ বিদ্যালয়ের রসায়ন শিক্ষকা। তিনি গণিত বিষয়ে কলেজে পড়াশোনা শুরু করেন, তবে পরবর্তীতে পদার্থবিজ্ঞানে শিক্ষাগ্রহণ শুরু করেন। তিনি ১৯৮৭ সালে ম্যাসাচুসেট্‌স ইনস্টিটিউট অব টেকনোলজি থেকে পদার্থবিজ্ঞানে বি.এস এবং ১৯৯২ সালে ক্যালিফোর্নিয়ার ইনস্টিটিউট অব টেকনোলজিতে জেরি নিউজবাউরের নির্দেশনায় পিএইচডি অর্জন করেন।

কর্মজীবন 
তার বর্তমান গবেষণার ভিতরে আছে কেক টেলিস্কোপের মত উচ্চ রেজুলেশনের ছবি তোলার জন্য যন্ত্র আবিষ্কার করা।  তার এই গবেষণার ফলাফল থেকে একটি গ্যলাক্সির কেন্দ্রে অবস্থিত অতি দানবীয় বস্তুর গঠন পদ্ধতি সম্পর্কে জানা যায়। তার এই গবেষণার ফলাফল্গুলোর মধ্যে একটি হলো আমাদের মিল্কিওয়ে বা আকাশগঙ্গা ছায়াপথের কেন্দ্রে যে ব্ল্যাকহোল আছে যা স্যাজাটেরিয়াস এ* এর আবিষ্কার।  ছায়াপথের কেন্দ্রের এই অতিদানবীয় বস্তুকে তদন্ত করতে তিনি এর আশেপাশে থাকা তারাগুলোর গতি পর্যবেক্ষণ করেন ও গতিবিদ্যার সাহায্য নেন।

ব্যক্তিগত জীবন 
তিনি টম লাশরেটের সাথে বিবাহ বন্ধনে আবদ্ধ হন যিনি একজন ভূতত্ত্ববিদ। তাদের দুই সন্তান আছে। মাস্টার্স সুইম ক্লাবে তিনি একজন সাতারু হিসেবে আছেন।

তথ্যসূত্র

বহিঃসংযোগ 

১৯৬৫-এ জন্ম
জীবিত ব্যক্তি
মার্কিন নোবেল বিজয়ী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
নোবেল বিজয়ী নারী
ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক
ইহুদি মার্কিন বিজ্ঞানী
আমেরিকান ফিজিক্যাল সোসাইটির বিশিষ্ট সভ্য
ইহুদি নোবেল বিজয়ী
নোবেল বিজয়ী পদার্থবিজ্ঞানী
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
আইরিশ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
নিউ ইয়র্ক শহরের ব্যক্তি
মধুসূদন রাও

মধুসূদন রাও(১৯ জানুয়ারি ১৮৫৩ - ২৮ ডিসেম্বর ১৯১২) ভারতের ওড়িয়া কবি ও লেখক ছিলেন।  তিনি ভক্তকবি নামে পরিচিত ছিলেন।

জীবন 
মধুসূদন রাও ১৯ জানুয়ারি ১৮৫৩ সালের ২৯ জানুয়ারি ওড়িশার পুরীতে জন্মগ্রহণ করেছিলেন।  তাঁর বাবা উড়িষ্যা রাজ্যের পুলিশ বিভাগের কর্মচারী ছিলেন এবং কর্মজীবনের সময় বিভিন্ন জায়গায় বদলি হয়েছিলেন। ফলস্বরূপ, মধুসূদন তাঁর স্কুলজীবনে ওড়িশার বিভিন্ন জায়গার স্কুলে পড়াশোনা করেছিলেন যেমন-  গোপ, কটক, ভুবনেশ্বর এবং পুরীতে। ১৮৭১ সালে রাভেনশো কলেজ থেকে এফ.এ পাস করার পরে তিনি পড়াশোনা বন্ধ করে দিয়েছিলেন কারণ তখন পুরো ওড়িশায় বিএ পাশ দের কোনো সুযোগ-সুবিধা ছিল না । তিনি শিক্ষক হিসেবে তাঁর কর্মজীবন শুরু করেন ১৮৭১ সালে । তিনি বিভিন্ন জায়গায় শিক্ষকতা করেন । ১৮৯০ সালে তিনি শিক্ষা বিভাগের ডেপুটি ইন্সপেক্টর হন ।

১৯১২ সালের ২৮ ডিসেম্বরে মৃত্যু হয় মধুসূদন রাও এর।

সাহিত্যকর্ম 
তিনি ওড়িয়া ভক্তকবি নামে খ্যাত এবং আধুনিক (পশ্চিমের লিরিক্যাল ফর্ম ব্যবহার করে) ওড়িয়া কবিতার জনক হিসাবে বিবেচিত হন।

রাধানাথ রায়ের সহযোগিতায় তিনি কবিতাবলির শিরোনামে কবিতা সংকলনের ১৮৭৩ এবং ১৮৭৪ সালে দুটি খণ্ড প্রকাশ করেছিলেন।  ওড়িয়া কবিতায় তিনি নতুন যুগের সূচনা করেছিলেন।  এই সংগ্রহে, রাও পুরাতন লিরিকাল ফর্মগুলি যেমন চৌটিসা, কোইলি, বলি, পদিয়া ইত্যাদির পরিবর্তে ওড, এলিগি, সনেট ইত্যাদির মতো পশ্চিমা লিরিকাল রূপগুলি প্রতিস্থাপন করেছিলেন ।

তাঁর অন্যান্য কাব্য সংকলন, যা গীতি-রচনা সমন্বয়ে গঠিত:

*ছন্দমালা (খণ্ড ১, ১৮৮; খণ্ড ২, ১৮৯৫),

*সংগীতমালা (১৮৯৪),

*বসন্ত গাথা (১৯১০),

*কুসুমাঞ্জলি (১৯০৩)

*উৎকলগথা (১৯০৮)।

১৮৮০ সালে প্রকাশিত প্রবন্ধমালা  ওড়িয়ায় রচনা সংকলন।

প্রবন্ধ লেখার পাশাপাশি তিনি সংস্কৃত ও ইংরেজি থেকে কয়েকটি ওড়িয়া লেখার অনুবাদ করেছিলেন।  এগুলি সাহিত্য পত্রিকা উৎকল দর্পণে প্রকাশিত হয়েছিল।

তিনি দুটি ছোট গল্প লিখেছিলেন।

এছাড়া তিনি ভবভূতির উত্তররামচরিত কে ওড়িয়ায় অনুবাদ করেছিলেন।

শিশুসাহিত্যেও তাঁর অবদান ছিল ।

তথ্যসূত্র

বহিঃসংযোগ 
মধুসূদন রাও সম্পর্কে বিস্তারিত তথ্য

১৮৫৩-এ জন্ম
১৯১২-এ মৃত্যু
১৯শ শতাব্দীর ভারতীয় কবি
উড়িষ্যার কবি
পুরী জেলার ব্যক্তি
২০শ শতাব্দীর ভারতীয় কবি
ভারতীয় পুরুষ কবি
২০শ শতাব্দীর ভারতীয় লেখক
১৯শ শতাব্দীর ভারতীয় অনুবাদক
ওড়িয়া ভাষার লেখক
চল্লিশা

চল্লিশা বা আল-আরবাʿঈন ( বা চেহলম () হল শিয়া মুসলমানদের একটি ধর্মীয় অনুষ্ঠান যা আশুরার চল্লিশ দিন পর পালিত হয়। এই দিনে নবী মুহাম্মাদের নাতি হুসাইন ইবনে আলীর মৃত্যুকে স্মরণ করা হয়। ৬১ হিজরীর ১০ই মুহররম (৬৮০ খ্রিষ্টাব্দ) কারবালার যুদ্ধে উমাইয়া খলিফা প্রথম ইয়াজিদের সৈন্যবাহিনী ইমাম হোসেন ও তাঁর ৭১ জন সহচারীকে কতল করে।

বহু মুসলিম ঐতিহ্যে পরিবারের কোনো সদস্যের মৃত্যুর পরে বা প্রিয়জনের মৃত্যুর পরে শোকের নকেও আরবাঈন বা চল্লিশা বলা হয়। আরবাঈন পৃথিবীর বৃহত্তম তীর্থযাত্রাগুলোর মধ্যে একটি, এসময় ৪৫ মিলিয়ন মানুষ ইরাকের কারবালা শহরে যায়।

৪০ সংখ্যাটির তাৎপর্যের মূল কারণ মুহম্মদের একটি উক্তি বা হাদীসঃ "আমার লোকদের মধ্যে যারা বিদ্বান মানুষ হিসেবে চল্লিশটি হাদীস মুখস্থ করবে, শেষ বিচারের দিনে আল্লাহ বিবেচনা করবেন"।

শিয়া সম্প্রদায়ের অসংখ্য ইসলামী পণ্ডিত নবী ও ইমামগণের অনুসরণ করে চল্লিশটি হাদীসের সংগ্রহ সংগ্রহ করেছেন।

আরবিন জিয়ারত 
জিয়ারত আরবাইন একটি প্রার্থনা যা সাধারণত আরবাইনের দিনে কারবালায় পাঠ করা হয়। এটি শিয়া ইমাম ইমাম জাফর আল-সাদিক থেকে সাফওয়ান আল-জামাল থেকে বর্ণিত হয়েছে, যেখানে ইমাম তাকে ইমাম হুসাইনের মসজিদ পরিদর্শন করতে এবং আরবাইনে একটি নির্দিষ্ট ভ্রমণ প্রার্থনা পাঠ করার নির্দেশ দেন যার দ্বারা বিশ্বাসীকে অবশ্যই হুসেইনে বিশ্বাস করতে হবে। এর আদর্শের প্রতিশ্রুতি। জিয়ারত বা প্রার্থনা এমন একটি পাঠ্য যা হুসাইনকে নবী আদম, নূহ, ইব্রাহিম, মূসা, যীশু মসীহ এবং মুহাম্মদ সাহাবের "উত্তরসূরি" হিসাবে উল্লেখ করে।

আরবের অন্যান্য ধর্ম ও দেশ 

যদিও আরবাইন একটি স্বতন্ত্রভাবে শিয়া আধ্যাত্মিক অনুশীলন, সুন্নি মুসলমান এমনকি খ্রিস্টান, ইয়াজিদি, জরথুস্ট্রিয়ান এবং সাবিয়ানরা উভয়ই তীর্থযাত্রা করে এবং ভক্তদের সেবা করে। সুইডেন, রাশিয়া সহ ইউরোপীয় দেশের তীর্থযাত্রীরা এমনকি ভ্যাটিকান সিটির একটি প্রতিনিধি দলও অতীতের আচার -অনুষ্ঠানে যোগ দিয়েছে। কিছু ইরাকি খ্রিস্টান ধর্মীয় নেতাও ভ্যাটিকান থেকে প্রতিনিধিদলে যোগ দেন।

ঘানা, নাইজেরিয়া, তানজানিয়া এবং সেনেগাল সহ বিভিন্ন আফ্রিকান দেশ থেকে বেশ কয়েকটি প্রতিনিধি দলও আরবিনে অংশ নিয়েছে।

গ্যালারি

গ্রেগরিয়ান ক্যালেন্ডারে আরবাঈন

আরও দেখুন 

 ইতিহাসের বৃহত্তম শান্তিপূর্ণ সমাবেশগুলির তালিকা
 কারবালা

তথ্যসূত্র 

ইসলামি পরিভাষা
ইসলামি উৎসব
শিয়া ইসলাম
উর্দু ভাষার লেখা থাকা নিবন্ধ
ফার্সি ভাষার লেখা থাকা নিবন্ধ
আরবি ভাষার লেখা থাকা নিবন্ধ
সৌদি আরবের প্রদেশসমূহ

সৌদি আরবের অঞ্চল, এছাড়া সৌদি আরবের প্রদেশ, নামেও পরিচিত এবং আনুষ্ঠানিকভাবে সৌদি আরব রাজত্বের প্রদেশসমূহের আমিরাত () নামে পরিচিত, হচ্ছে সৌদি আরব রাজত্বের ১৩ টি আমিরাত (ভৌগোলিকভাবে, প্রদেশ/অঞ্চল; প্রথম-স্তরের প্রশাসনিক বিভাগ)।

সৌদি আরব রাজত্বের প্রদেশ সমূহের তালিকা

আরও দেখুন 

 আইএসও 3166-2: এসএ

তথ্যসূত্র

বহিঃসংযোগ 

দেশের প্রথম স্তরের প্রশাসনিক উপবিভাগ
এশিয়ার দেশের প্রশাসনিক উপবিভাগ
দেশের প্রশাসনিক উপবিভাগের তালিকা
সৌদি আরবের প্রদেশ
আরবি ভাষার লেখা থাকা নিবন্ধ
ব্রায়ান মাদজিঙ্গানিয়ামা

ব্রায়ান মাদজিঙ্গানিয়ামা (; জন্ম: ৯ এপ্রিল, ১৯৯৫) হারারে এলাকায় জন্মগ্রহণকারী জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। ২০১০-এর দশক থেকে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড ঈগলস ও র‍্যাঞ্জার্স দলের প্রতিনিধিত্ব করেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলছেন। এছাড়াও, ডানহাতে অফ ব্রেক বোলিংয়ে পারদর্শী তিনি।

প্রথম-শ্রেণীর ক্রিকেট 
১ মার্চ, ২০১৯ তারিখে প্রো৫০ চ্যাম্পিয়নশীপে ম্যাশোনাল্যান্ড ঈগলসের পক্ষে লিস্ট এ ক্রিকেটে অভিষেক ঘটে তার। ১৩ মার্চ, ২০১৯ তারিখে স্টানবিক ব্যাংক ২০ সিরিজে একই দলের পক্ষে টুয়েন্টি২০ খেলায় অভিষিক্ত হন তিনি।

২০১৯ সাল থেকে ব্রায়ান মাদজিঙ্গানিয়ামা’র প্রথম-শ্রেণীর খেলোয়াড়ী জীবন চলমান রয়েছে। ১৮ ডিসেম্বর, ২০১৯ তারিখে লোগান কাপ প্রতিযোগিতায় র‍্যাঞ্জার্সের পক্ষে প্রথমবারের মতো প্রথম-শ্রেণীর ক্রিকেটে অংশ নেন।

আন্তর্জাতিক ক্রিকেট 
সমগ্র খেলোয়াড়ী জীবনে এ পর্যন্ত একটিমাত্র টেস্টে অংশগ্রহণ করেছেন ব্রায়ান মাদজিঙ্গানিয়ামা। ১৯ জানুয়ারি, ২০২০ তারিখে হারারেতে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। তাকে কোন ওডিআইয়ে অংশগ্রহণ করার সুযোগ দেয়া হয়নি।

২০১৯-২০ মৌসুমে শ্রীলঙ্কা দল জিম্বাবুয়ে সফরে আসে। সফরকারী দলের বিপক্ষে টেস্ট সিরিজে অংশগ্রহণকল্পে তাকে জিম্বাবুয়ের টেস্ট দলে অন্তর্ভুক্ত করা হয়। ১৯ জানুয়ারি, ২০২০ তারিখে হারারেতে অনুষ্ঠিত সিরিজের প্রথম টেস্টে তার অভিষেক পর্ব সম্পন্ন হয়। তিনি কেভিন কাসুজা’র পরিবর্তে অতিরিক্ত খেলোয়াড় হিসেবে খেলেন। এরফলে, ব্রায়ান মাদজিঙ্গানিয়ামা প্রথম ক্রিকেটার হিসেবে অতিরিক্ত খেলোয়াড় থাকা অবস্থায় টেস্টে অভিষিক্ত হন।

তথ্যসূত্র

আরও দেখুন 
 চার্লি লক
 ওয়েলিংটন মাসাকাদজা
 এক টেস্টের বিস্ময়কারী
 জিম্বাবুয়ীয় টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 

১৯৯৫-এ জন্ম
জীবিত ব্যক্তি
জিম্বাবুয়ীয় ক্রিকেটার
জিম্বাবুয়ের টেস্ট ক্রিকেটার
ম্যাশোনাল্যান্ড ঈগলসের ক্রিকেটার
র‍্যাঞ্জার্সের ক্রিকেটার
হারারে থেকে আগত ক্রিকেটার
সাউদার্ন রক্সের ক্রিকেটার
সংরক্ষণ সূত্র

সংরক্ষণ সূত্র পদার্থবিজ্ঞানের এমন একটি সূত্র,যার বিবৃতি নিম্নরূপ -"বিচ্ছিন্ন অবস্থায় কোনো বস্তুর পরিমাপযোগ্য বৈশিষ্ট্য বিদ্যমান হলে, সময়ের সাথে অবস্থার পরিবর্তন হলেও কখনো পরিমাপযোগ্য বৈশিষ্ট্যের কোনো পরিবর্তন হয় না।"শক্তির সংরক্ষণশীলতা, সরলরৈখিক ভরবেগের সংরক্ষণশীলতা, কৌণিক ভরবেগের সংরক্ষণশীলতা ও তড়িৎ আধানের সংরক্ষণশীলতা সংরক্ষণ সূত্রের প্রমাণ। ভর, ত্রিমাত্রিক ক্ষেত্রের স্থানাঙ্কের চিহ্নের পরিবর্তন (Parity),লেপটন সংখ্যা, বেরিওন সংখ্যা, কোনো বস্তুর কোয়ার্ক দশায় গঠন (Strangeness) এবং শক্তিশালী আন্তঃক্রিয়ার কোয়ান্টাম প্রভাব ( Hypercharge) -এসব ক্ষেত্রেও সংরক্ষণ সূত্রের প্রভাব উল্লেখযোগ্য।

"মানের পরিবহন সমীকরণ" দ্বারা সংরক্ষণ সূত্র প্রকাশ করা হয়। একে আংশিক ব্যবকলনীয় সমীকরণের মাধ্যমেও প্রকাশ করা যায়। কোনো বিন্দুতে বা কোনো স্থানের অভ্যন্তরে সংরক্ষিত মান শুধু তখনই পরিবর্তিত হবে, যখন স্থানটির ভিতরে বা বাইরে  সঞ্চারিত শক্তির মানের পরিবর্তন ঘটবে।

নোয়েথারের উপপাদ্য অনুযায়ী, প্রতিটি সংরক্ষণ সূত্রের সাথে প্রতিসমতা কোনো না কোনোভাবে সম্পর্কিত।

সংরক্ষণ সূত্র ও এর প্রায় "নির্ভুলতার" ক্ষেত্র

সংরক্ষণ সূত্র কোনো কোনো মানের ক্ষেত্রে কোনো কোনো সময় শতভাগ প্রযোজ্য হলেও বিশেষ দশায় বিশেষ ক্ষেত্রে এটি শতভাগ না হলেও প্রায় নির্ভুলভাবে প্রযোজ্য। এগুলো হলো-

(১) যান্ত্রিক শক্তির সংরক্ষণশীলতা

(২)স্থির ভরের সংরক্ষণশীলতা

(৩)বেরিওন সংখ্যার সংরক্ষণশীলতা

(৪)লেপটন সংখ্যার সংরক্ষণশীলতা

(৫)মৌলিক কণিকার দশার সংরক্ষণশীলতা

(৬)স্থানাঙ্ক চিহ্নের পরিবর্তন সমতা

প্রতিসমতার সাথে সম্পর্কিত সংরক্ষণ সূত্রের তালিকা

প্রতিসমতার মূলনীতি মেনে চলে, কিংবা প্রতিসমতার সাথে কোনো না কোনোভাবে সম্পৃক্ত সূত্রগুলোর তালিকা নিম্নরূপ:

(১) ভর-শক্তি সংরক্ষণ সূত্র (এক মাত্রার সমীকরণ, সময়কে অক্ষ বিবেচনা করে)

(২) রৈখিক ভরবেগের সংরক্ষণ সূত্র (তিন মাত্রার সমীকরণ, x,y,z -কে অক্ষ বিবেচনা করে)

(৩)কৌণিক ভরবেগের সংরক্ষণ সূত্র (তিন মাত্রার সমীকরণ, x,y,z অক্ষের ঘূর্ণন বিবেচনা করে)

(৪)ভরবেগ-কেন্দ্রের বেগের সংরক্ষণশীলতা সূত্র ( x,y,z অক্ষ বরাবর "লরেঞ্জ বুস্ট" বিবেচনা করে)

(৫)তড়িৎ আধানের সংরক্ষণশীলতা (চতুর্মাত্রিক ক্ষেত্র-সময় বিবেচনায় স্কেলার ক্ষেত্র; x,y, z অক্ষ ও সময়-কে একত্রে চারটি মাত্রা ধরে)

(৬)কালার-চার্জ সংরক্ষণশীলতা সূত্র (r,g, b অক্ষ বরাবর তিনটি মাত্রা বিবেচনা করে)

(৭) দুর্বল সম-স্পিন সংরক্ষণশীলতার সূত্র (দুর্বল আধানকে এক মাত্রা বিবেচনা করে)

(৮)সম্ভাবনার সংরক্ষণশীলতা সূত্র (সময় বিবর্তনের ক্ষেত্রে x,y,z মাত্রা বরাবর সম্ভাবনার সমষ্টি সর্বদাই ১)

ব্যবকলনীয় রূপ

"মানের পরিবহন" বলবিদ্যায় মান-পরিবহন সূত্র সংরক্ষণ সূত্রের অন্যতম ব্যবকলনীয় রূপ পরিগণিত হয়। যেমন- কোনো তড়িৎ আধান q এর সংরক্ষণশীলতা নিম্নরূপ:

এখানে, ∇. হলো ডাইভারজেন্স অপারেটর, ρ হলো আধানের ঘনত্ব, j হলো আধানের ফ্লাস্ক আর t হলো সময়।

আমরা যদি ধরে নিই, আধানের গতি  u সময় ও অবস্থানের একটি সচল ফাংশন, তাহলে:

একমাত্রিক ক্ষেত্রে, বক্ররৈখিক আংশিক ব্যবকলনীয় সমীকরণের অধিবৃত্তাকার রূপরেখার মাধ্যমে একে নিম্নরূপে প্রকাশ করা যায়:

এখানে অধীন চলক y হলো সংরক্ষিত মানের ঘনত্ব এবং A(Y) কারেন্ট জ্যাকোবিয়ান।

অসমজাতীয় ঘটনার ক্ষেত্রে সমীকরণটি নিম্নরূপ :

অসমজাতীয় ঘটনার ক্ষেত্রে সমীকরণটি প্রকৃতপক্ষে সংরক্ষণ সূত্র মেনে চলে না ;এটিকে সমতার সমীকরণ অভিহিত করা যেতে পারে। নির্ভরশীল চলক y  হলো অসংরক্ষিত মান এবং অসম ধ্রুবক s(x,y,t) হলো ডাইভারজেন্স। ভরবেগ, শক্তি (নেভিয়ার স্টোকস সমীকরণ) ও বিশৃঙ্খলা মাত্রা সাম্য সমীকরণ এর প্রকৃষ্ট উদাহরণ।

তথ্যসূত্র

প্রতিসাম্য
সংরক্ষণ সূত্র
বৈজ্ঞানিক সূত্র
তাপগতিবিজ্ঞান ব্যবস্থা
দুঃস্বপ্নলোক

দুঃস্বপ্নলোক বলতে অদূর ভবিষ্যতে উদ্ভূত হতে পারে, এমন এক অবিচার ও দুঃখযন্ত্রণায় পরিপূর্ণ বিভীষিকাময় কাল্পনিক অপবিশ্ব বা অপসমাজকে বোঝায় যার সবকিছুই ত্রুটিপূর্ণ। সাধারণত দুই ধরনের দুঃস্বপ্নলোক কল্পনা করা হয়: মহাপ্রলয়োত্তর দুঃস্বপ্নলোক ও রাষ্ট্রীয় দুঃস্বপ্নলোক। এর সমার্থক আরেকটি পরিভাষা হল কল্পনরক।

মহাপ্রলয়োত্তর দুঃস্বপ্নলোকে (Post-apocalyptic dystopia) সাধারণত কোনও মানবসৃষ্ট মহাযুদ্ধ (পারমাণবিক ধ্বংংসলীলা) বা প্রাকৃতিক মহাবিপর্যয়ের প্রেক্ষিতে উদ্ভূত নিয়মকানুনহীন নৈরাজ্যমূলক মানবসমাজের সৃষ্টি হয়। এর অধিবাসীরা সাধারণত জনাকীর্ণ, ঘিঞ্জি পরিবেশে সর্বব্যাপী অপরাধ ও সহিংসতার মাঝে চরম দুর্দশাগ্রস্ত, হতদরিদ্র, লাঞ্ছিত, ভীতসন্ত্রস্ত, নিপীড়িত জীবনযাপন করে। এছাড়া মানবসৃষ্ট পরিবেশগত বিপর্যয়, পৃথিবীপৃষ্ঠে গ্রহাণুর অভিঘাত, বহির্জাগতিক জীবদের আক্রমণ, জীবাণুঘটিত বৈশ্বিক মহামারি, মানুষের চেয়ে বেশি বুদ্ধিমান যান্ত্রিক কৃত্রিম বুদ্ধিমত্তার আবির্ভাব, জীবাশ্ম জ্বালানির সমাপ্তি, ইত্যাদিও এ ধরনের দুঃস্বপ্নলোকের জন্ম দেবে বলে কল্পনা করা হয়।

রাষ্ট্রীয় দুঃস্বপ্নলোকে (Statist dystopia) সাধারণত প্রযুক্তির অপব্যবহারের মাধ্যমে চরম ক্ষমতাধর স্বৈরতন্ত্র দ্বারা শাসিত দমনমূলক এক চরম বৈষম্যমূলক সমাজ কল্পনা করা হয়, যা আপাতদৃষ্টিতে সুশাসিত মনে হলেও বাস্তবপক্ষে শেষ হিসাবে যা ব্যক্তিস্বাধীনতাহীন, মতামতহীন, মনুষ্যত্বহীন, যন্ত্রবৎ নাগরিকে পূর্ণ। যেমন ইংরেজি সাহিত্যে অ্যালডাস হাক্সলি রচিত ব্রেইভ নিউ ওয়ার্ল্ড,  জর্জ অরওয়েল রচিত নাইন্টিন এইটি-ফোর ও রে ব্র্যাডবেরি রচিত ফ্যারেনহাইট ৪৫১ গ্রন্থে এরকম দুঃস্বপ্নলোক চিত্রায়িত করা হয়েছে।

দুঃস্বপ্নলোকের বিপরীত ধারণাটি হল স্বপ্নলোক বা স্বপ্নপুরী। ১৯শ শতকের ইংরেজ দার্শনিক জন স্টুয়ার্ট মিল গ্রিক উপসর্গ "ডিস" এবং স্বপ্নলোকের ইংরেজি অনুবাদ "ইউটোপিয়া" এই দুইটি অংশ জোড়া লাগিয়ে "ডিসটোপিয়া" তথা দুঃস্বপ্নলোক শব্দটি উদ্ভাবন করেন।

তথ্যসূত্র

আরও দেখুন
 স্বপ্নলোক

দুঃস্বপ্নলৌকিক কল্পকাহিনী
সাহিত্যিক ধারণা
সামাজিক দর্শন
বৈজ্ঞানিক কল্পকাহিনীর বিষয়
দূরকল্পকাহিনী
ভোগান্তি